Lav et referat af nedenstående tekst:

Tekst:
Jammerbugt Kommune er fortsat den største turistkommune i Nordjylland. Men udover at være favoritdestination i Nordjylland, så er kommunen også den tredje mest populære sommerdestination i Danmark. Det viser nye tal fra brancheforeningen Dansk Erhverv. Blokhus, Thorup Strand, Rødhus og de andre populære destinationer i Jammerbugt Kommune fik sidste år besøg af omkring 600.000 turister. Det er en stigning i antallet af besøgende feriegæster fra 2019 til 2020 på 47 procent. Flere kommuner oplever turistfremgang Sommeren sidste år var usædvanlig, da coronapandemien lagde en dæmper på rejser ind og ud af landet. Det resulterede i, at mange danskere valgte at holde sommerferie hjemme - eller, som tallene tyder på, tog til Nordjylland. Udover de mange feriegæster i Jammerbugt Kommune viser tallene nemlig, at danskerne også har fået øjnene op for Frederikshavn og Hjørring Kommune. Frederikshavn Kommune fik sidste år besøg af mere end en halv million gæster. Det placerer kommunen på en fjerdeplads over de mest populære sommerdestinationer i Danmark. Den største stigning i antallet af sommergæster har været hos Hjørring Kommune. Her kom der sidste år 69 procent flere turister sammenlignet med året før. Og selvom der nu er blevet åbnet mere op for at kunne rejse udenlands, så regner chefkonsulent i Dansk Erhverv, Kirstine Tolstrup Nielsen, med, at der fortsat vil være mange danskere, der holder sommerferie i Danmark. - Det forventes, at danskerne igen i år prioriterer sommerferie i Danmark, også selvom der er bedre muligheder i år for at rejse ud. Danskernes feriehusbookinger ser stærke ud for de kommende måneder, siger hun.

Referat:
Rigtig mange danskere har droppet udenlandsrejsen for i stedet at holde sommerferie i Nordjylland.